**Julian Alaphilippe**, nado en Saint-Amand-Montrond o 11 de xuño de 1992, é un ciclista francés.

Traxectoria
-----------

Dende os seis anos viviu en Désertines, no departamento de Allier e logo de realizar os estudos primarios continuou na formación profesional, logrando o certificado de aptitude profesional en mecánica .

Comezou no ciclismo con 7 ou 8 anos no equipo de Montmarault-Montluçon, adestrado dende cadete polo seu primo Franck Alaphilippe. O seu irmán Bryan tamén se converterá nun ciclista profesional.

Nesta primeira etapa salientou no ciclocrós, foi medalla de prata no campionato do mundo júnior de 2010 tras o local Tomáš Paprstka. Entrou a formar parte do equipo Armée de terre, logrando os seus primeiros resultados en ruta en 2011 ao quedar primeiro na carreira de La Gainsbarre, e dous anos máis tarde quedou entre os cinco primeiros nunha tirada do Tour da Bretaña. Foi campión de Francia de ciclocrós en 2012 e 2013.

### Primeiros anos como profesional

Alaphilippe no podio logo de gañar a cuarta tirada do Tour de l'Ain
En 2013 converteuse en corredor profesional no equipo continental Etixx-iHNed, e reserva do equipo World Tour Omega Pharma-Quick Step. Non obstante, decidiu consagrarse por enteiro ao ciclismo en ruta, gañou a cuarta tirada do Tour da Bretaña, o Gran Premio Südkärnten e a terceira tirada da Volta a Turinxia. Para alén destes tres éxitos para o seu equipo, gañou unha tirada do Tour de l'Avenir. Seleccionado para o campionato de ciclismo en ruta sub 23 de 2013 en Florencia quedou noveno tras liderado en solitario durante algún tempo a carreira.

Na tempada 2014 xuntouse ao Omega Pharma-Quick Step e co novo equipo foi terceiro na primeira tirada da Volta a Cataluña e segundo na quinta , logrando así os seus primeiros puntos para o World Tour, o máis alto nivel do ciclismo profesional. Rematou cuarto no Tour de l'Ain gañando a cuarta tirada e liderando a clasificación ao mellor novo e mais ao mellor velocista.

### 2015. Ano revelación

Alaphilippe no podio da Liexa-Bastogne-Liexa de 2015 con Valverde e Joaquim Rodríguez
Comezou a se facer coñecido ao público nas Clásicas das Ardenas ao quedar en sétimo lugar na Amstel Gold Race o 19 de abril que gañou o seu compañeiro de equipo Michał Kwiatkowski nesta sesión de clásicos. Tres días despois na súa primeira participación na La Flèche Wallonne quedou mellor colocado que o seu compañeiro Kwiatkowski na ascensión final do Mur de Huy e seguindo as indicacións do seu director deportivo Tom Steels disputou a vitoria , rematando en segundo lugar tras Alejandro Valverde. O 26 de abril, para a súa primeira Liexa-Bastogne-Liexa formou parte do grupo de corredores que disputou a vitoria e de novo logrou a segunda posición tras Valverde, converténdose na mellor actuación dun francés tras Laurent Jalabert na edición de 1998. Pouco despois participou no Tour de Romandía, logrando dous podios nas súas tiradas. O 4 de maio de 2015 o equipo Etixx-Quick Step anunciou a prolongación do seu contrato ata 2017. No Tour de California foi terceiro na contra o reloxo, e gañou a tirada raíña con remate no monte Baldy, superando a grandes escaladores como Sergio Henao ou Robert Gesink poñéndose á cabeza da clasificación xeral  para rematar ao finalizar o Tour de California segundo a tres segundos de Peter Sagan.

Seleccionado para a ruta elite do campionato do mundo de Richmond, foi un dos xefes de fila franceses con Tony Gallopin, Arnaud Démare e Nacer Bouhanni mais, abandonou a carreira afectado por mononucleose poñendo fin á tempada.

### 2016. Confirmación

Alaphilippe nunha tirada do Tour de Francia de 2016
Alaphilippe volveu adestrar co seu equipo en xaneiro e en febreiro participou no Tour da Provenza, sen chegar a rematalo. Malia a súa preparación truncada pola enfermidade, chegou en forma para as Clásicas das Ardenas, terminando sexto na Amstel Gold Race e segundo na Flèche wallonne tras Alejandro Valverde. Volveu gañar a tirada raíña do Tour de California e mesmo finalmente encabezou a competición norteamericana, converténdose no primeiro francés en gañala.

Quedou en quinta posición no prólogo do Critérium du Dauphiné que se disputa en montaña e segundo a segunda tirada, quedando ao rematar a competición sexto na clasificación xeral a 51 segundos do vencedor Christopher Froome, liderando a clasificación dos novos e demostrando as súas boas aptitudes en alta montaña. Decontado participou no campionato de Francia en ruta en Vesoul, partindo como favorito e malia participar en varios ataques non logrou estar na escapada decisiva constituída por Arthur Vichot, Tony Gallopin e Alexis Vuillermoz, quedando Alaphilippe en quinto lugar.

Na súa primeira participación no Tour de Francia levou dende a segunda ata a sétima tirada o maillot branco, que indica o mellor novo. Canda Romain Bardet e Warren Barguil formou a selección francesa de carreira en ruta nos Xogos Olímpicos de 2016 e tamén participou no contra o reloxo. Quedou cuarto na proba en ruta e trixésimo segundo na contra o reloxo. No Campionato Europeo de Ciclismo en Ruta foi xefe de filas do equipo francés na carreira en estrada clasificándose en segundo lugar tras Peter Sagan.

### 2017. Primeiras vitorias no circuíto do World Tour

Alaphilippe co maillot verde de vencedor da clasificación por puntos na París-Niza de 2017
Alaphilippe comezou a súa preparación para as carreiras de primavera no Tour de Abu Dhabi e na París-Niza. Logo destas dúas carreiras do World Tour quedou en quinta posición, liderando a clasificación ao mellor novo. Na París-Niza logrou o maillot verde da clasificación por puntos e gañou a cuarta tirada, unha escalada contra o reloxo. A súa primeira vitoria profesional na disciplina e asemade a súa primeira vitoria no circuíto do World Tour. Na Milán-Sanremo terminou terceiro tras Kwiatkowski e Sagan. Na Volta ao País Vasco mancouse nun xeonllo e non puido participar nas Clásicas das Ardenas, o seu primeiro grande obxectivo da tempada. nin no Tour de Francia. Volveu á competición no GP Pino Cerami en xullo e logo participou na Volta a Burgos para preparar a Volta a España. Canda Fernando Gaviria e Maximiliano Richeze prolongou en agosto o seu contrato co equipo Quick-Step Floorst.

Na Volta a España fíxose coa vitoria na oitava tirada nunha contenda con Rafal Majka e formou parte da selección francesa na carreira en estrada do Campionato do Mundo de Ciclismo en Ruta que se celebrou en Bergen. Foi xefe de fila e rematou na décima posición. No Giro da Lombardía acabou segundo tras Vincenzo Nibali.

### 2018. Vitorias nas clásicas e no Tour de Francia

Alaphilippe como gañador da carreira masculina da Fléche Wallonne compartindo o podio coa gañadora da carreira feminina Anna van der Breggen
Principiou a tempada 2018 en América do Sur competindo na primeira edición da Colombia Oro y Paz, gañou a cuarta tirada e quedou sétimo na clasificación xeral, a 50 segundos do vencedor Egan Bernal. E unhas semanas despois logrou a terceira posición na tirada raíña do Tour de Abu Dhabi para rematar tamén cuarto na proba. En Europa debutou en marzo na París-Niza como o líder do seu equipo  pero ao acabar a carreira quedou no posto dezaoito.
Quedou fóra da batalla entre favoritos na Milán-Sanremo pero preparou as Clásicas das Ardenas na Volta ao País Vasco conseguindo a vitoria nas dúas primeiras tiradas e vestiu o maillot amarelo de líder ao longo de tres días.

Tras un sétimo lugar na Amstel Gold Race, o 18 de abril gañou a súa primeira gran clásica, a Flèche Wallonne, superando a Alejandro Valverde. Foi cuarto na Liexa-Bastogne-Liexa que gañou o seu compañeiro de equipo Bob Jungels. En xuño participou no Critérium du Dauphiné e gañou a cuarta tirada por diante de Daniel Martin, Geraint Thomas e Romain Bardet finalizando no posto vixésimo primeiro na xeral .

Participou no Tour de Francia co obxectivo de lograr gañar unha das tiradas e de axudar a Bob Jungels na clasificación xeral; o seu primeiro obxectivo logrouno o 17 de xullo ao gañar a décima tirada nos Alpes, e asemade fíxose co maillot do gran premio da montaña. Venceu unha segunda tirada, a décimo sexta, desta volta nos Pireneos. Unha semana despois do remate do Tour, adxudicouse a súa segunda clásica da tempada, nun sprint a dous venceu a Bauke Mollema na Clásica de San Sebastián. Gañou logo a Volta a Gran Bretaña e mais a Volta a Eslovaquia, e quedou oitavo no Campionato do Mundo de ruta.

### 2019. Vitoria na Milán-Sanremo e quinto do Tour de Francia

Alaphilippe durante a décimo primeira tirada do Tour de Francia
Ao comezo da tempada gañou dúas tiradas da Volta a San Juan e terminou segundo na clasificación xeral tras Winner Anacona. Logo segue a competir no Tour Colombia, gañando cuarta tirada e quedando sétimo na xeral. O 9 de marzo gañou a trixésima edición da Strade Bianche ao superar nos hectómetros finais os seus dous compañeiros de escapada, o belga Wout Van Aert e o danés Jakob Fuglsang, converténdose así no primeiro francés en gañar esta clásica italiana e logrando para o seu equipo a súa quinta vitoria da tempada. A semana seguinte, adxudicouse ao sprint a segunda e terceira tirada da Tirreno-Adriático e concluíu finalmente na sexta praza.

Parte o 23 de marzo como un dos grandes favoritos da Milán-Sanremo e no Poggio realizou un ataque que permitiu que se adintara un fato de corredores, arredor dunha ducia, adiantarse na cabeza da carreira e malia os ataques de Oliver Naesen, Matteo Trentin e Matej Mohoric nos tres últimos quilómetros, a vitoria xogouse ao sprint. Julian Alaphilippe logrou seguir o arrinque de Matej Mohoric, superouno e resistiu fronte a outros corredores ata a liña de meta polo que logrou así o seu primeiro Monumento, poñéndose tamén na cabeza da clasificación mundial da UCI por diante do español Alejandro Valverde e do esloveno Primož Roglič.

Na Volta ao País Vasco de abril, logrou a cuarta praza na contra o reloxo inicial e gañou a segunda tirada mais unha caída na terceira así como as malas condicións climáticas fixeron que se retirase. O 24 de abril gañou por segundo ano consecutivo a Flèche Wallonne por diante de Jakob Fuglsang e Diego Ulissi. Na Liexa Bastogne Liexa non logrou máis que praza dezaseis e tras un descanso volveu á competición no Critérium du Dauphiné, logrando facerse coa sexta tirada, a súa décima vitoria da tempada, e asemade pomou posesión do maillot ao mellor escalador que conservou ata o remate da proba.

No Tour de Francia, acadou por mor dunha escapada en solitario a terceira tirada en Épernay e mais apañou o maillot amarelo tirándollo a Mike Teunissen. Tres días despois, na sexta tirada perdeu o maillot amarelo fronte a Giulio Ciccone para recuperalo na oitava grazas a unha persecución con Thibaut Pinot do vencedor da xornada Thomas De Gendt. Obtivo unha nova vitoria na tirada trece, o contra o reloxo de Pau, o 19 de xullo. Non obstante, na décimo novena tirada perdeu o maillot amarelo en beneficio de Egan Bernal, e aínda que tentou conservar a súa segunda praza na tirada seguinte, a ascensión ao Val Thorens mais non fon quen, e case non puido seguir ao seu compañeiro Enric Mas na ascensión, o que supuxo que na clasificación xeral superárano Geraint Thomas, Steven Kruijswijk e Emanuel Buchmann, rematando o Toru na quinta posición, a catro minutos e cinco segundos do vencedor, Egan Bernal. Non obstante, logrou por unanimidade do xurado o premio á combatividade.

Notas
-----

1. ↑  "Les « frissons » de la famille Alaphilippe". *sports-auvergne.fr*. 29 de abril de 2015. .
2. 1 2  D.P. avec J.-L.G. (6 de xullo de 2016). "Cinq choses à savoir sur Julian Alaphilippe". *lequipe.fr*.
3. ↑  "Alaphilippe par ses entraîneurs des premiers coups de pédale". *sports-auvergne.fr*. 29 de abril de 2015. .
4. ↑  "Julian Alaphilippe prêt au combat". *directvelo.com*. 25 de xaneiro de 2012. .
5. 1 2 3 4  Julien Chesnais (26 de abril de 2015). "Les 4 choses à savoir sur Alaphilippe, la révélation tricolore des Ardennaises". *eurosport.fr*.
6. ↑  "Tour de Bretagne. Janse Van Rensburg prend la 4e étape, Berthou nouveau leader", *Ouest France*, 27 de setembro de 2013.
7. ↑  "Néo-pros : Le bilan de Julian Alaphilippe". *directvelo.com*. 15 de novembro de 2013. .
8. ↑  "Julian Alaphilippe rejoint Omega Pharma-Quick Step". *rtbf.be*. 2 de agosto de 2013. .
9. ↑  "Bilan 2013 - Le Top 5 des néo-pros à suivre". *velo101.com*. 7 de decembro de 2013. .
10. ↑  "Julian Alaphilippe «content» de son premier podium chez les pros". *lequipe.fr*. 24 de marzo de 2014. .
11. ↑  "Mezgec devant les Français Alaphilippe et Dumoulin". *lequipe.fr*. 28 de marzo de 2014. .
12. ↑  "Alaphilippe dans le grand bain". *lequipe.fr*. 30 de marzo de 2014.
13. ↑  "Alaphilippe takes first pro win". *cyclingnews.com*. 17 de agosto de 2014. .
14. ↑  "Alaphilippe, le débutant qui a déjà tout d’un grand". *sport24.lefigaro.fr*. 24 de abril de 2015. .
15. ↑  "Deuxième, Julian Alaphilippe (Etixx-Quick Step) confirme qu'il est taillé pour les Ardennaises". *eurosport.fr*. 22 de abril de 2015. .
16. ↑  *(en inglés)* Alasdair Fotheringham (26 de abril de 2015). "Alaphilippe takes France’s best Liège-Bastogne-Liège result since 1998". *cyclingnews.com*. .
17. ↑  Julian Alaphillipe prolonge jusqu’en 2017 avec Etixx-Quick Step Arquivado 05 de maio de 2015 en Wayback Machine. *cyclingpro.net*.
18. ↑  "Coup double pour Peter Sagan, Julian Alaphilippe 3e". *lequipe.fr*. 16 de maio de 2015. .
19. ↑  *(en inglés)* "Tour of California: Alaphilippe wins on Mt. Baldy". *cyclingnews.com*. 17 de maio de 2015. .
20. ↑  Peter Sagan coiffe Julian Alaphilippe sur le poteau *Eurosport*, 17 de maio de 2015
21. ↑  "La France avec Démare et Bouhanni pour le Championnat du monde". *lequipe.fr*. 14 de setembro de 2015. .
22. ↑  Julian Alaphilippe a la mononucléose. *Le Figaro*, 20 de outubro de 2015
23. 1 2  "Alaphilippe returns from mononucleosis in Provence". *cyclingnews.com*. 22 de febreiro de 2016. .
24. ↑  "Tour de Californie : Julian Alaphilippe s'impose". *lequipe.fr*. 23 de maio de 2016. .
25. ↑  Gilles Le Roc'h (5 de xuño de 2016). "Julian Alaphilippe collectionne les bons points". *cyclingpro.net*. [*Ligazón morta*].
26. ↑  "Julian Alaphilippe a passé un cap". *lequipe.fr*. 12 de xuño de 2016. .
27. ↑  "Arthur Vichot champion de France". *lequipe.fr*. 26 de xuño de 2016. .
28. ↑  Jean-Baptiste Duluc (27 de xuño de 2016). "Pour Arthur Vichot (Fdj), la belle histoire se répète". *eurosport.fr*. .
29. ↑  "Tour 2016 – 7eme étape : Cummings était le plus fort, Pinot dans le dur."  *Sport 365*, 9 de xullo de 2016
30. ↑  "Jeux Olympiques : Alexis Vuillermoz remplace Thibaut Pinot". *lequipe.fr*. 18 de xullo de 2016. .
31. ↑  Alexandre Mignot (26 de xullo de 2016). "J.O : Alaphilippe et Vuillermoz désignés pour le contre-la-montre". *cyclingpro.net*. Arquivado dende o orixinal o 07 de agosto de 2016. Consultado o 29 de xullo de 2019. .
32. ↑  Clément Guillou (10 de agosto de 2016). "JO 2016 – cyclisme : Fabian Cancellara remporte le contre-la-montre". *lemonde.fr*. .
33. ↑  "Julian Alaphilippe sera le leader de l'équipe de France à Plumelec". *lequipe.fr*. 8 de setembro de 2016*.**.*
34. ↑  Jean-Luc Gatellier (11 de abril de 2017). "Julian Alaphilippe déclare forfait pour les classiques ardennaises". *lequipe.fr*. .
35. ↑  Olivier Chauvet (27 de xuño de 2017). "Quick-Step Floors: Kittel, Gilbert et Dan Martin au départ". *sports.fr*. Arquivado dende o orixinal o 30 de xuño de 2017. Consultado o 01 de agosto de 2019. .
36. ↑  "Le journal des transferts du 5 août". *velo101.com*. 5 de agosto de 2017. .
37. ↑  "Championnats du monde : Cyril Gautier, Julien Simon et Olivier Le Gac sélectionnés". *lequipe.fr*. 7 de setembro de 2017. .
38. ↑  "Paris-Nice : Julian Alaphilippe sera le leader de Quick-Step Floors". *lequipe.fr*. 28 de febreiro de 2018. .
39. ↑  "Julian Alaphilippe remporte la Flèche Wallonne devant Alejandro Valverde". *lequipe.fr*. 18 de abril de 2018. .
40. ↑  "Julian Alaphilippe domine la 4e étape, Gianni Moscon nouveau leader". *lequipe.fr*. 7 de xuño de 2018. .
41. ↑  "Clásica San Sebastián : Julian Alaphilippe confirme !". *cyclingpro.net*. 04 de agosto de 2018. .
42. ↑  "Monumental, Alaphilippe était imbattable !". Eurosport, 23 de marzo de 2019
43. ↑  Julian Alaphilippe, numéro 1 mondial Le Équipe, 23 de marzo de 2019.
44. ↑  "Cyclisme, Classement Mondial individuel au 24 Mars 2019 - L'Equipe.fr". *www.lequipe.fr*. 24 de marzo de 2019. Arquivado dende o orixinal o 28 de marzo de 2019. Consultado o 05 de agosto de 2019. .
45. ↑  "Julian Alaphilippe (Deceuninck-Quickstep) abandonne au lendemain de sa chute". *Eurosport*. 11 de abril de 2019. .
46. ↑  "Julian Alaphilippe fait coup double avec la victoire d'étape et le maillot jaune à Épernay". *L'Équipe*. 13 de xullo de 2019. .
47. ↑  "Julian Alaphilippe récupère le Maillot jaune lors de la 8e étape, remportée par Thomas De Gendt". *L'Équipe*. 13 de xullo de 2019. .
48. ↑  Alexandre Coiquil (19 de xullo de 2019). "Tour de France 2019 - Julian Alaphilippe remporte le contre-la-montre devant Geraint Thomas". *Eurosport*. .
49. ↑  "Tour de France 2019 : Julian Alaphilippe élu Super Combatif à l'unanimité". RTL, 28 de xullo de 2019

|  |  |
| --- | --- |
| Control de autoridades | 
* Wd: Q3189071
* WorldCat
* VIAF: 8850157342856310100001
* BNF: 17844167v
* IMDb: nm11095981
* ISNI: 0000 0004 7874 8879
* MusicBrainz: ID
* Munzinger: 01000009949
* NTA: 43491889X
* SUDOC: 260203378
* CyclingArchives: 63999
* ProCyclingStats: 137427
* Sports Reference: julian-alaphilippe-1

 |